Učenici 8.a!

Okomitom crtom podijelite dio papira u bilježnici na dva dijela. Na jednoj polovici napišite svoje pozitivne, a na drugoj negativne osobine.

Jeste li napisali više pozitivnih ili negativnih osobina? Koje vam je osobine bilo teže napisati?

Dopišite osobine tako da ih bude jednak broj.

* pročitajte u udžbeniku na str. 116. tekst *Otkrij pozitivno u sebi*

Članak *Otkrij pozitivno u sebi* govori o problemu negativne slike o sebi.

Usmeno odgovori na pitanja:

Kojoj vrsti teksta pripada članak s obzirom na to da raspravlja o problemu?

Po čemu se ovaj članak razlikuje od rasprave?

* pažljivo pročitajte tekst u udžbeniku o problemskom članku na str. 117. i 118.
* u bilježnice napišite plan ploče:

**Problemski članak**

**Problemski članak je kraći pisani tekst koji govori o životnome ili društvenome problemu.**

Problemski članak je vrsta pisane rasprave (raspravljački tip teksta).

**Kompozicija problemskoga članka:**

**1. uvod** – postavljanje problema pitanjem

**2. razrada** – objašnjavanje uzroka problema

 – traženje rješenja problema

**3. zaključak** – izbor mogućeg rješenja problema

**Primjer tema za pisanje problemskoga članka:**

*Utjecaj glazbe na život mladih*

*Zašto su mladi usmjereni materijalnomu?*

*Šminkanje i škola*

*Utjecaj rastave roditelja na tinejdžere*

*Uloga medija u širenju (ne)tolerancije*

*Jesam li zaista slobodna/slobodan?*

*Treba li slijediti modne trendove?*

*Reklame – istina ili laž?*

Pažljivo pročitajte problemski članak *Kako zaraditi džeparac* u RB na str. 87.

* riješite zadatke u RB na str. 87. i 88. ( 4. zadatak ne trebate riješiti)

Riješene zadatke ne trebate slati u privatnoj poruci na Yammer.